

OGRES NOVADA PAŠVALDĪBA

**OGRES NOVADA IZGLĪTĪBAS PĀRVALDE**

Reģ.Nr.40900037049, Brīvības iela 11, Ogre, Ogres nov., LV-5001

tālrunis 65055382, e-pasts: izglitiba@ogresnovads.lv, www.ogresnovads.lv

**IEKŠĒJIE NOTEIKUMI**

Ogrē

2024. gada 10. aprīlī Nr.1-4/2024-1

**Par pedagogu profesionālās kvalifikācijas pilnveides programmu saskaņošanu Ogres novadā**

## *Izdoti saskaņā ar*

*Valsts pārvaldes iekārtas likuma*

*72. panta pirmās daļas 2.punktu*

**I.Vispārīgie jautājumi**

1. Iekšējie noteikumi nosaka pedagogu profesionālās kompetences pilnveides programmas (turpmāk- programma) saskaņošanas kārtību Ogres novadā.

2. Programmas saskaņo Ogres novada Izglītības pārvalde (turpmāk- Izglītības pārvalde).

3. Programmas saskaņošanai var iesniegt pašvaldības vai privātās izglītības iestādes vai pedagogu profesionālās nevalstiskās organizācijas (turpmāk- pieteicējs), kuras darbību reglamentējošā dokumentā paredzēta pedagogu profesionālās kompetences pilnveide.

4. Programma tiek saskaņota uz trim gadiem, saskaņojuma derīguma termiņš ir no dienas, kad izdots rīkojums par programmas saskaņošanu.

**II. Programmu saskaņošana**

5. Programma īstenošanas saskaņošanai programmas pieteicējs Izglītības pārvaldē iesniedz:

5.1. programmas pieteikumu ( 1. pielikums);

5.2. programmas īstenošanas plānu (2. pielikums);

5.3. lektoru profesionālo kvalifikāciju apliecinošu dokumentu kopijas un/vai lektora dzīvesgājuma apraksts (Curriculum Vitae (CV)).

6. Noteikumu 5. punktā minētos dokumentus programmas pieteicējs iesniedz Izglītības pārvaldē personīgi vai nosūta pa pastu Izglītības pārvaldei Brīvības iela 11, Ogre, Ogres novads, LV-5001, vai elektroniski uz e-pastu izglitiba@ogresnovads.lv (dokumentiem jābūt noformētiem atbilstoši normatīvo aktu prasībām par elektronisko dokumentu noformēšanu).

7. Izglītības pārvaldes Metodiskā atbalsta nodaļa 10 darba dienu laikā izvērtē programmas pieteicēja iesniegto pieteikumu un programmas īstenošanas plānu, tās atbilstību Izglītības likumam, Ministru kabineta noteikumiem, citiem normatīvajiem aktiem.

8. Pēc iesniegto dokumentu atbilstības normatīvajiem aktiem izvērtēšanas, Izglītības pārvalde sagatavo rīkojumu par programmas saskaņošanu un informē programmas pieteicēju par piešķirto programmas saskaņošanas rīkojuma numuru.

9. Ja programma neatbilst normatīvo aktu prasībām, Izglītības pārvalde programmas pieteicējam sagatavo argumentētu atbildi par atteikumu saskaņot programmu.

10. Pēc programmas saskaņojuma saņemšanas programmas pieteicējs:

10.1. īsteno programmu atbilstoši programmas plānam;

10.2. izsniedz pedagogam profesionālās kvalifikācijas pilnveidi apliecinošu dokumentu - apliecību normatīvajos aktos noteiktajā kārtībā;

10.3. veic izsniegto pedagogu profesionālās kvalitātes pilnveides apliecību uzskaiti.

11. Izglītības pārvaldes Metodiskā atbalsta nodaļa veic saskaņoto programmu uzskaiti un uzraudzību, un ir tiesīga no programmas pieteicēja pieprasīt programmas īstenošanas izvērtējumu.

Izglītības pārvaldes vadītājs I. Grigorjevs

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

*1.pielikums*

*Ogres novada Izglītības pārvaldes iekšējiem noteikumiem Nr.\_\_\_\_/2024*

*“Par pedagogu profesionālās kvalifikācijas pilnveides programmu saskaņošanu Ogres novadā”*

PEDAGOGU PROFESIONĀLĀS KVALIFIKĀCIJAS PILNVEIDES PROGRAMMAS

**PIETEIKUMS**

|  |  |
| --- | --- |
| Programmas nosaukums |  |
| Programmas mērķis |  |
| Programmas uzdevumi |  |
| Sasniedzamie rezultāti |  |
| Programmas īstenošanas veids |  |
| Programmas *mērķauditorija* |  |
| Programmas apjoms (*stundās)* |  |
| Kontaktpersona (*vārds, uzvārds, tālr., E-pasts*) |  |
| Programmas pieteicējs (*iestādes pilns nosaukums, reģ.Nr., pasta adrese, tālr., E-pasts)* |  |
| Programmas vadītājs (*vārds, uzvārds, amats*) |  |
| Lektors (*vārds, uzvārds, amats, kontakti*) |  |
| Programmas anotācija |  |
| Programmā ietvertās tēmas (saskaņā ar MK 569 18.1.-18.3.p.) | * ***pedagogu vispārējās kompetences***: * jauninājumi un attīstības tendences izglītībā; * audzināšanas jautājumi; * pilsoniskās attieksmes pilnveidošana; * kvalitatīvas, radošas pedagoģiskās darbības veicināšana, īstenojot pedagoģisko procesu atbilstoši katra skolēna individuālajām vajadzībām; * nākotnes mācību saturs nākotnes kompetenču veicināšanai; * ilgtspējīga attīstība un iekļaujoša izglītība; * bērnu tiesību aizsardzība, veselība un drošums, vardarbības pret bērnu un vardarbības bērna ģimenē atpazīšana un novēršana. * ***izglītības saturs un didaktika***: * kompetencēs balstītas mācību stratēģijas un metožu izvēle, tai skaitā lasīt un rakstīt prasmes, domāšanas procesa, radošuma un inovāciju veicināšanai; * didaktiskie modeļi, tradicionāls, multidisciplinārs un starpdisciplinārs mācību process; * lietpratības jēdziens un caurviju prasmes; * jauninājumi mācību priekšmetā un mācību jomas saturā un metodikā; * informācijas un komunikācijas tehnoloģiju prasmes kvalitatīvi modernā izglītības vidē. * ***izglītības vadība:*** * mērķtiecīga, uz rezultātu orientēta izglītības procesa organizācija; * uz profesionālo sadarbību vērsta pedagoģiskā procesa īstenošana; * līderība; * finanšu prasmes; * dokumentu pārvaldība, skolvadība, tai skaitā pārmaiņu vadība; * izglītības kvalitātes monitorings izglītības iestādē; * personālvadība. |

Iestādes vadītājs: \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ ………………..

(*datums*) (*paraksts*) (*paraksta atšifrējums*)

*2.pielikums*

*Ogres novada Izglītības pārvaldes iekšējiem noteikumiem Nr.\_\_\_/2024*

*“Par pedagogu profesionālās kvalifikācijas pilnveides programmu saskaņošanu Ogres novadā”*

PEDAGOGU PROFESIONĀLĀS KVALIFIKĀCIJAS PILNVEIDES PROGRAMMAS ĪSTENOŠANAS PLĀNS

|  |  |  |  |  |
| --- | --- | --- | --- | --- |
| Nr.p.k. | Tematika ar īsu satura anotāciju | Stundu skaits | Programmas īstenošanas apguves formas, metodes | Lektors  (vārds, uzvārds) |
|  |  |  |  |  |
|  |  |  |  |  |
|  |  |  |  |  |

Programmas vadītājs \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ (datums) (paraksts) (paraksta atšifrējums)